Document ID: 32007R0508

RÅDETS FORORDNING (EF) Nr. 508/2007
af 7. maj 2007
om åbning af toldkontingenter for import til Bulgarien og Rumænien af rårørsukker til raffinering i produktionsårene 2006/07, 2007/08 og 2008/09
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37, stk. 2,
under henvisning til forslag fra Kommissionen,
under henvisning til udtalelse fra Europa-Parlamentet, og
ud fra følgende betragtninger:
(1)
I artikel 29, stk. 1, i Rådets forordning (EF) nr. 318/2006 af 20. februar 2006 om den fælles markedsordning for sukker (1) fastsættes det traditionelle forsyningsbehov for sukker til raffinering i EF. Denne bestemmelse er ændret ved Rådets forordning (EF) nr. 2011/2006 af 19. december 2006 om tilpasning af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, forordning (EF) nr. 318/2006 om den fælles markedsordning for sukker og forordning (EF) nr. 320/2006 om en midlertidig ordning for omstrukturering af sukkerindustrien i Fællesskabet som følge af Bulgariens og Rumæniens tiltrædelse af EU (2) med henblik på at fastsætte bestemmelser om fordelingen i produktionsårene 2006/07, 2007/08 og 2008/09 af et traditionelt forsyningsbehov på 198 748 tons sukker til Bulgarien og 329 636 tons til Rumænien.
(2)
Heltidsraffinaderierne i Bulgarien og Rumænien er i stor udstrækning afhængige af importeret rårørsukker fra deres traditionelle leverandører i visse tredjelande.
(3)
For at undgå afbrydelser i forsyningerne med rårørsukker til heltidsraffinaderierne i Bulgarien og Rumænien bør der åbnes toldkontingenter for import til disse medlemsstater af sådant sukker fra tredjelande i en periode omfattende de produktionsår, for hvilke de traditionelle forsyningsbehov er fordelt blandt medlemsstaterne.
(4)
Importlicenser udstedt i forbindelse med de toldkontingenter, der åbnes ved nærværende forordning, bør forbeholdes godkendte heltidsraffinaderier i Bulgarien og Rumænien.
(5)
Importtolden, der skal gælde for importen under de toldkontingenter, de åbnes ved nærværende forordning, bør fastsættes på et sådant niveau, at den sikrer loyal konkurrence på EF’s sukkermarked uden dog at være til hinder for importen til Bulgarien og Rumænien. Eftersom der under disse toldkontingenter kan importeres sukker fra et hvilket som helst tredjeland, bør importtolden fastsættes til 98 EUR/ton, hvilket er den sats, der fastsat for CXL-indrømmelsessukker, jf. artikel 24 i Kommissionens forordning (EF) nr. 950/2006 af 28. juni 2006 om gennemførelsesbestemmelser for produktionsåret 2006/07, 2007/08 og 2008/09 for import og raffinering af sukkerprodukter i forbindelse med visse toldkontingenter og præferenceaftaler (3).
(6)
Overvågningen og forvaltningen af de toldkontingenter, der åbnes ved nærværende forordning, kan på et senere tidspunkt kræve en tilpasning af de kriterier, der er fastsat for indholdet af licensansøgninger og importlicenser. For at sikre, at de nødvendige tilpasninger kan foretages under hensyn til ændrede markedsforhold, bør Kommissionen have beføjelse til at ændre artikel 3, stk. 3, i nærværende forordning.
(7)
De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468 EF af 28. juni 1999 om fastlæggelse af de nærmere vilkår for udøvelsen af de gennemførelsesbeføjelser, der tillægges Kommissionen (4) -
UDSTEDT FØLGENDE FORORDNING:
Artikel 1
Åbning af toldkontingenter for import af rårørsukker til raffinering
1. For produktionsåret 2006/07 åbnes der toldkontingenter på i alt 396 288 tons udtrykt i hvidt sukker for import fra tredjelande af rårørsukker til raffinering henhørende under KN-kode 1701 11 10 til en told på 98 EUR/ton.
De mængder, der må importeres, fordeles således:
-
Bulgarien: 149 061 tons
-
Rumænien: 247 227 tons.
2. For produktionsårene 2007/08 og 2008/09 åbnes der toldkontingenter på i alt 528 384 tons udtrykt som hvidt sukker for import fra tredjelande af rårørsukker til raffinering henhørende under KN-kode 1701 11 10 til en told på 98 EUR/ton.
De mængder, der må importeres, fordeles således for hvert produktionsår:
-
Bulgarien: 198 748 tons
-
Rumænien: 329 636 tons.
3. Tolden på 98 EUR/ton, der er fastsat i stk. 1 og 2, gælder for råsukker af standardkvalitet som defineret i punkt III i bilag I til forordning (EF) nr. 318/2006.
Hvis polariseringsgraden for det importerede råsukker ikke er 96, forhøjes eller nedsættes tolden på 98 EUR/ton med 0,14 % for hver tiendedel grads afvigelse.
4. De mængder, der importeres under de i stk. 1 og 2 omhandlede toldkontingenter, tildeles de løbenumre, der er vist i bilag I.
Artikel 2
Anvendelse af forordning (EF) nr. 950/2006
Bestemmelserne om importlicenser og traditionelle forsyningsbehov i forordning (EF) nr. 950/2006 anvendes på importen af sukker under de toldkontingenter, der åbnes ved nærværende forordning, medmindre andet er fastsat i artikel 3 i nærværende forordning.
Artikel 3
Importlicenser
1. Ansøgninger om importlicenser for de mængder, der er omhandlet i artikel 1, indsendes til henholdsvis de bulgarske eller de rumænske myndigheder.
2. Ansøgninger om importlicens må kun indgives af heltidsraffinaderier i Bulgarien eller Rumænien, som er godkendt i overensstemmelse med artikel 17 i forordning (EF) nr. 318/2006.
3. Licensansøgningerne og importlicenserne skal indeholde følgende angivelser:
a)
i rubrik 17 og 18: mængden af råsukker udtrykt som hvidt sukker, der ikke må overstige de mængder, der er fastsat for henholdsvis Bulgarien og Rumænien i artikel 1, stk. 1 og 2
b)
i rubrik 20: det pågældende produktionsår og mindst én af de angivelser, der er anført i del A i bilag II
c)
i rubrik 24 (for licenser): mindst én af de angivelser, der er anført i del B i bilag II.
4. Importlicenser udstedt i henhold til nærværende forordning, gælder kun for import til den medlemsstat, som de er udstedt i.
Licenserne er gyldige indtil udgangen af det produktionsår, de er udstedt for.
5. Kommissionen kan om nødvendigt ændre bestemmelserne i stk. 3 i overensstemmelse med den procedure, der er omhandlet i artikel 4, stk. 2.
Artikel 4
Forvaltningskomitéen for Sukker
1. Kommissionen bistås af Forvaltningskomitéen for Sukker.
2. Når der henvises til dette stykke, anvendes artikel 4 og 7 i afgørelse 1999/468/EF.
3. Perioden i artikel 4, stk. 3, i afgørelse 1999/468/EF, fastsættes til en måned.
Artikel 5
Ikrafttrædelse
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. maj 2007.

Labels: 3
17
18